Interview 5

Interview vedrørende gruppens første tre iterationer. Den interviewede har ønsket sig anonym til dette interview. Den interviewede er 21 år.

* Dette interview er foregået skriftligt – den interviewede har modtaget gruppens spørgsmål, og svaret skriftligt herefter.
* Det skal noteres at den interviewede er underrettet om designforslagets formål, og har fået læst gruppens problemformulering inden interviewet er blevet sendt.
* Iterationerne er ikke blevet vist til den interviewede på forhånd.

I transskriberingen fremgår Interviewer som I og fremgår i *kursiv*, og den interviewede som U uden tekstformatering.

**I:** *Hvor mange år har du været på Roskilde Festival?*

**U:** jeg har været på Roskilde festival siden jeg har været 3-4 år.

**I:** *Hvorfor har du deltaget gentagende gange?*

**U:** Fordi stort set hele min familie også arbejder derude som frivillig, og det er derfor blevet en tradition, samt fordi jeg forbinder bare sommer med Festivalen

**I:** *Når du tænker Roskilde Festival, hvad er det første du tænker på?*

Kan du beskrive festivalen med tre ord?

**U:** det første jeg tænker på er sommerglæde. Og hvis jeg skulle beskrive det med tre ord, ville det være: Sjov, frihed og familie.

**I:** *Når du har bevæget dig rundt på campingområdet, har du lagt mærke til diverse events og fælles aktiviteter på området?*

* *Kan du fortælle hvilket?*
* *Går du aktivt efter at deltage i aktiviteter og events?*
* *Hvorfor var de interessante / ikke interessante*

**U:** ja jeg har lagt mærke til nogen ting, det har oftest være andre camps små lege lykkehjul eller konkurrencer etc. Jeg går personligt ikke rigtigt efter at deltage i sådan nogle ting, da jeg helst bare vil feste med mine venner og hygge mig med dem jeg kender.

**I:** *Har du deltaget/benyttet dig af nogle aktiviteter?*

* *Hvorfor/hvorfor ikke?*
* *Kunne du tænke dig at deltage mere eller mindre i disse aktiviteter?*

**U:** Ja jeg har prøvet i nogle aktiviteter, fordi mine og jeg syntes det kunne være sjovt at prøve de ting vi så har set eller at vi er blevet spurgt om vi ville være med. Jeg ville gerne flere ting.

**I:** *Kender du til lade-cyklen?*

**U:** Ja kender godt til dem, har selv brugt en på festivalen før.

**I:** *Vi vil gerne vise dig tre forskellige iterationer af et design til en fællesaktivitet på campingpladsen vi har lavet.
Det skal dog understreges at dette er de første tegninger og ideer, så alt er med forbehold til ændringer fra jeres/dit input.*

* *Inden de bliver præsenteret, vil vi først høre dig ad, hvad du tænker om ideen?*

**U:** Jeg syntes det lyder sjovt og spændene med flere fællesaktiviteter for publikum ude på camping.

**I:** *Lad os starte med**Iteration 1:*

* *Hvilke ting lægger du først mærke til?*
* *Hvorfor lægger du mærke til lige præcis det?*

**U:** Jeg ligger først mærke til skiltet, fordi der står køl øllen med cykeltur og det lyder spøjst og sjovt på samme tid så man bliver nysgerrig.

**I:** *Hvad får det dig til at føle - er det noget du kunne have lyst til at deltage i?*

* *Hvorfor / Hvorfor ikke?*

**U:** Ja jeg ville nok gerne prøve det fordi man gerne vil have kolde øl på festivalen samt fordi det er noget man kan gøre sammen og få et godt grin imens.

**I:** *Hvis man ifølge dig skulle forbedre designet med henblik på det æstetiske ved designet?*

**U:** Måske noget mere udsmykning, måske et tema

**I:** *Har du andre forslag til forbedringer?*

* *Kan du se fællesaktiviteten bag - giver det mening?*

**U:**Måske hvis der var andre siddepladser i området så man kan tale med sine venner imens, eller de kan heppe på en, eller gøre det til en sjov indbyrdes konkurrence om hvem der kan køle sin øl mest. Men ellers kan jeg godt se fællesaktiviteten og jeg syntes det giver god mening.

**I:** *Vi fortsætter med Iteration 2:*

* *Hvilke ting lægger du først mærke til?*
* *Hvorfor lægger du mærke til lige præcis det?*

**U:** Den store ting i midten, jeg ligger mærke til den fordi den er meget iøjnefaldende

**I:** *Hvad får det dig til at føle - er det noget du kunne have lyst til at deltage i?*

* *Hvorfor / Hvorfor ikke?*

**U:** Jeg tror jeg ville have mindre lyst til at bruge den her i forhold til den før, fordi denne virker lidt mere lukket af og ikke lige så åben som den anden.

**I:** *Hvis man ifølge dig skulle forbedre designet med henblik på det æstetiske hvad skal der så ændres?*

**U:** Jeg ville prøve at åbne det mere op så grupper på mere end 3 måske stadige have kontakt.

**I:** *Har du andre forslag til forbedringer?*

* *Kan du se fællesaktiviteten bag - giver det mening?*

**U:** Altså udover den skal efter min mening åbnes mere op så nej og kan godt se fællesaktiviteten i denne her men det er i mindre grad i forhold til nr. 1.

**I:** *Vi fortsætter med Iteration 3:*

* *Hvilke ting lægger du først mærke til?*
* *Hvorfor lægger du mærke til lige præcis det?*

**U:** Skiltet og de der hjul. Tror jeg lægger mærke til dem fordi det igen virker lidt spøjst og man bliver nysgerrig over hvad det er og hvad det går ud på.

**I:** *Hvad får det dig til at føle - er det noget du kunne have lyst til at deltage i?*

* *Hvorfor / Hvorfor ikke?*

**U:** Jeg bliver nysgerrig og interesseret og ville nok prøve det af hvis jeg så det fordi det er ret iøjnefaldende og det ser lidt sjovt ud.

**I:** *Hvis man ifølge dig skulle forbedre designet med henblik på det æstetiske ved designet?*

**U:** Hmm igen så ville det nok være noget omkringliggende udsmykning jeg ville gøre noget ved men ellers ikke.

**I:** *Har du andre forslag til forbedringer?*

* *Kan du se fællesaktiviteten bag - giver det mening?*

**U:** Nej men jeg kan godt se fællesaktiviteten og syntes det giver god mening.

**I:** *Hvilke elementer ved følgende illustrationer finder du tiltalende?*

**U:** Skiltende og det man sidder på.

**I:** *Vil du helst cykle i en liggende eller siddende position?*

**U:**  Siddende tror jeg.

**I:** *Ville du være interesseret i at benytte dig i en af disse installationer, hvis de var tilgængelige på Roskilde Festival?*

* *Hvis ja, hvilken installation tiltaler dig mest?*
* *Hvilke elementer i installationen gør den mest attraktiv?*

**U:** Ja ville nok gerne prøve det af, men ved ikke om det ville være vær gang jeg ville gøre det, men ville i hvert ifald prøve det et par gange. Jeg vil sige 1 og 3 var de mest tiltalende. Tror skiltende og det at det virker lidt spøjst og sjovt.

**I:** *Kan du beskrive designet med tre ord?*

**U:** Spøjst, nysgerrigheds-skabende og sjovt.

**I:** *Ville du / i kunne fremhæve styrkerne ved de tre iterationer til et nyt design?*

**U:** Uha ja måske lidt: skiltende er fede, at det man bruger til at køle er sjovt og anderledes osv.

**I:** *Ville en ”gulerod” såsom at du kunne gøre din drink kold, øge chance for at deltage i aktivitet.*

**U:** Det tror jeg det bestemt det ville.

**I:** *Syntes du / i at der mangler flere bæredygtige initiativer på campingområdet på Roskilde Festival?*

**U:** Altså nu er der jo ”clean out loud” på festivalen som gør det godt men ville klart syntes der skulle være flere.

**I:** *Er du interesseret i bæredygtighed*

**U:** Ja det vil jeg selv sige.

**I:** *Er du klar over dit eget strømforbrug*

**U:** Til en vis grad ja.

**I:**  *Ville du overveje at sænke dit strømforbrug hvis du vidste hvad det kræver at danne energi*

**U:** Hmm ja men kun vis det ikke gik usædvanligt meget udover min økonomi eller hverdag. Men ville være frisk på omlægge nogen ting.